VYHODNOTENIE PRIPOMIENKOVÉHO KONANIA
k
Návrhu na vysporiadanie pohľadávky Slovenskej republiky po splatnosti voči Alžírskej demokratickej a ľudovej republike

Materiál „Alžírsko - návrh na výber firmy poverenej vysporiadaním pohľadávky Slovenskej republiky po splatnosti voči Alžírskej demokratickej a ľudovej republike vedenej na účte Compte Special“ bol prerokovaný dňa 2.júla 2003 na 72. zasadaní „Poradného orgánu ministra financií Slovenskej republiky pre riešenie finančných otázok vyplývajúcich z medzivládnych úverových, clearingových, barterových a iných dohôd“, ktorého členmi sú: štátny tajomník Ministerstva financií Slovenskej republiky, štátna tajomníčka Ministerstva hospodárstva Slovenskej republiky, štátny tajomník Ministerstva zahraničných vecí Slovenskej republiky, menovaný zástupca Národnej banky Slovenska, menovaný zástupca Úradu vlády Slovenskej republiky.
     Predkladaný materiál „Návrh na vysporiadanie pohľadávky Slovenskej republiky po splatnosti voči Alžírskej demokratickej a ľudovej republike“ je materiál nelegislatívnej a nekoncepčnej povahy, obsahujúci faktografické údaje, ktoré nie je možné meniť. V ďalšom texte je uvedené vyhodnotenie zjednodušeného pripomienkového konania podľa Metodického pokynu na prípravu a predkladanie materiálu na rokovanie vlády Slovenskej republiky.
Spôsob pripomienkového konania: zjednodušený vzhľadom na nutnosť a potrebu promptnejšieho zabezpečenia príjmov do štátnych finančných aktív Slovenskej republiky po schválení materiálu na zasadaní vlády SR a následnom podpise mandátnej zmluvy. V nadväznosti na uvedené v rámci pripomienkového konania Ministerstvo financií Slovenskej republiky k predloženému predmetnému materiálu obdržalo súhlasné stanoviská v týchto listoch:
- list od poradcu podpredsedu vlády a ministra financií SR zo dňa 25.7.2003, 
- list z MZV SR č.250.137/2003-KAŠT 2 zo dňa 31.7.2003,
- list z MH SR Číslo:917/2003-002 zo dňa 23.7.2003.
Zo stanoviska  NBS Číslo:O07-393/2003 zo dňa 29.7.2003 vyplynula požiadavka konzultovať avansovú platbu vo výške 103.234,91 USD. Ministerstvo financií Slovenskej republiky v zmysle tejto požiadavky Národnej banky Slovenska zapracovalo do návrhu uznesenia vlády Slovenskej republiky klauzulu:- realizácia platby predom vo výške 103.234,91 USD. 
Zoznam oslovených subjektov: MF SR, MH SR, MZV SR, NBS, poradca podpredsedu vlády a ministra financií SR.
Počet oslovených subjektov:5
Zaslané stanoviská do stanoveného termínu:5
Zaslané stanoviská po stanovenom termíne:- 
Vôbec nezaslali: -
Subjekty, ktoré nemali pripomienky: 4
Počet vznesených pripomienok: 1
Počet akceptovaných pripomienok: 1
Počet neakceptovaných, z toho zásadných, ktoré subjekty: -
Rozporové konanie: nebolo potrebné realizovať: -
Počet odstránených pripomienok: -
Počet neodstránených pripomienok: -